**Conditii - Respect Auto**

## Vârsta minimă obligatorie pentru a putea lua mașina în chirie

Clientul care face solicitarea și care va conduce mașina, o să fie și persoana care va semna contractul și care trebuie să respecte condițiile menționate în contract cu privire la chirie auto.  
Persoana trebuie să îndeplinească cumulativ următoarele condiții:  
Clientul trebuie să aibă vârsta minimă împlinită de 20 de ani.  
Să dețină act de identitate valabil pentru Moldova.  
Să demonstreze că deține permis de conducere auto valabil.  
A obținut permisul de conducere de minim 2 ani.  
Acestea sunt niște condiții obligatorii, iar în cazul în care clientul nu îndeplinește cumulativ toate aceste cerințe, nu poate fi încheiat contractul de chirie auto.

### CHIRIA ȘI TERMENUL DE PLATĂ

Plata pentru locațiune se va efectua în numerar sau prin transfer bancar, în lei moldovenești, la cursul 20 lei/ 1 euro, în ziua semnării contractului de locațiune.

Locatorul, la solicitarea locatarului, poate accepta plata chiriei la sfârșitul perioadei de locațiune.

În cazul în care locatarul încheie contractul de locațiune înainte de data începerii locațiunii și achită chiria, acesta nu va avea dreptul să solicite restituirea chiriei achitate, dacă refuză să mai primească automobilul pentru perioada convenită.

### TRANSMITEREA ȘI RESTITUIREA AUTOMOBILULUI

Transmiterea și restituirea automobilului se efectuează pe baza unui act de predare-primire, semnat de ambele părți, în care se menționează data și ora transmiterii.

În cazul în care, la restituire, automobilul prezintă semne vizibile de deteriorare și/sau lipsuri, acestea vor fi înscrise în actul de restituire, urmând ca automobilul să fie examinat de o întreprindere specializată pentru a stabili paguba materială.

### DREPTURILE ȘI OBLIGAȚIILE LOCATORULUI

**Locatorul se obligă:**

să transmită locatarului automobilul în stare funcțională bună, conform destinației, respectând toate condițiile contractuale;

să prezinte locatarului documentația corespunzătoare pentru automobil și echipamentul de însoțire necesar.

**Locatorul are dreptul:**

să ceară plata chiriei de la locatar, conform contractului de locațiune;

să ceară locatarului repararea prejudiciului cauzat ca urmare a neexecutării sau executării necorespunzătoare a obligațiilor ce rezultă din prezentul contract;

să verifice condițiile de exploatare a automobilului;

să transmită terțelor persoane drepturile sale ce rezultă din prezentul contract, informând despre aceasta locatarul.

DREPTURILE ȘI OBLIGAȚIILE LOCATARULUI

**Locatarul se obligă:**

să folosească automobilul conform destinației, respectând regulile tehnice, regulamentul de circulație rutieră și prevederile prezentului contract;

să păstreze și să asigure starea funcțională a automobilului și să suporte toate cheltuielile legate de exploatarea acestuia;

să nu utilizeze automobilul pentru împingerea sau remorcarea altor mijloace de transport;

să achite la timp și în totalitate chiria și orice alte plăți la care este obligat conform contractului;

să folosească automobilul doar pe teritoriul Republicii Moldova (cu excepția regiunii transnistrene – teritoriu necontrolat de autoritățile din Republica Moldova). Dacă locatarul dorește să circule cu automobilul în afara teritoriului Republicii Moldova sau în regiunea din stânga Nistrului (Transnistria), trebuie să informeze locatorul și să obțină acordul scris al acestuia. În caz de încălcare a acestor prevederi, locatarul va achita o penalitate de 10 000 (zece mii) lei. Dacă locatarul primește acordul de a pleca în străinătate, dar se deplasează în altă țară decât cea indicată în foaia de parcurs, va achita o penalitate de 10 000 (zece mii) lei. De asemenea, dacă locatarul pleacă în străinătate și la vamă automobilul este deteriorat (în caz de control sau alte incidente), locatarul va achita integral prejudiciul cauzat.

să restituie automobilul închiriat la expirarea termenului stabilit în contract, în aceeași stare în care i-a fost transmis, ținând cont de uzura normală a acestuia;

în caz de utilizare a automobilului în afara teritoriului Republicii Moldova, să efectueze toate reparațiile din cont propriu, indiferent de cauza defecțiunii;

să verifice minuțios starea tehnică a automobilului la primirea acestuia de la locator și, dacă observă deteriorări sau neajunsuri, să le înscrie în actul de predare-primire. În lipsa acestor înscrieri, se va presupune că orice deteriorare a automobilului a fost cauzată de locatar, care va suporta toate cheltuielile de reparație;

să nu utilizeze automobilul ca TAXI sau pentru instructaj auto, în caz contrar va achita o penalitate de 2 000 (două mii) lei;

să nu participe cu automobilul la curse auto, testări sau întreceri sportive, în caz contrar va achita o penalitate de 2 000 (două mii) lei;

să nu depășească viteza maximă de 130 km/h; în caz contrar va achita o penalitate de 2 000 (două mii) lei pentru fiecare depășire a acestei limite de viteză și/sau se va modifica prețul de locațiune cu un adaos de 850 lei/zi. Dacă locatarul încalcă limita de viteză de peste 130 km/h de trei ori, locatorul are dreptul să rezilieze unilateral prezentul contract, iar chiria plătită nu se restituie;

să nu deschidă capota motorului fără acordul locatorului; în caz contrar va achita o penalitate de 1 000 (una mie) lei. În caz de necesitate, locatarul poate deschide capota, dar trebuie să informeze locatorul telefonic;

să nu repare automobilul fără acordul locatorului, în caz contrar va achita o penalitate de 10 000 (zece mii) lei;

să nu fumeze și să nu permită altor persoane să fumeze în automobil, în caz contrar va achita o penalitate de 2 000 (două mii) lei;

să nu transporte animale în automobil, în caz contrar va achita o penalitate de 2 000 (două mii) lei;

dacă primește acordul locatorului pentru reparații, să le efectueze doar la un autoservice autorizat, conform mărcii automobilului închiriat, și să prezinte facturile și certificatele de garanție. În caz contrar va achita o penalitate de 10 000 (zece mii) lei, plus suma necesară pentru repetarea reparațiilor la un autoservice autorizat;

să nu dea în folosință automobilul unor terți (oneros sau gratuit) fără acordul scris al locatorului; în caz contrar va achita o penalitate de 2 000 (două mii) lei și prezentul contract va fi reziliat unilateral, iar chiria plătită nu se restituie;

să nu facă modificări automobilului pe interior, exterior sau tehnic și să nu-i schimbe destinația;

să mențină automobilul curat atât în interior cât și pe exterior și să asigure paza acestuia;

să utilizeze doar benzină de marca A-95 (euro Premium) sau euro diesel, conform cerințelor automobilului. Dacă automobilul este alimentat cu combustibil necorespunzător (motorină ↔ benzină), locatarul va achita o penalitate de 10 000 (zece mii) lei;

în cazul depășirii limitei distanței parcurse, stabilită la p.2.2, locatarul va achita suplimentar 4 (patru) lei pentru fiecare kilometru depășit;

la expirarea termenului contractului, să restituie automobilul cu toate accesoriile și documentele primite.

**Locatarul are dreptul:**

să ceară locatorului predarea automobilului în stare tehnică bună, pentru utilizare conform destinației, pentru termenul stabilit în contract;

să solicite locatorului prelungirea termenului de locațiune, doar dacă automobilul nu a fost rezervat de o altă persoană;

să declare rezilierea contractului înainte de termenul stabilit, însă plata pentru zilele de chirie la care a renunțat nu se restituie.

### RĂSPUNDEREA PĂRȚILOR

Locatarul este responsabil pentru neachitarea la timp a chiriei și va achita o penalitate de 0,3% pentru fiecare zi de întârziere, calculată din suma neachitată.

Locatarul este responsabil pentru toate deteriorările automobilului care apar în perioada locațiunii și va suporta costurile reparațiilor necesare pentru a readuce automobilul la starea inițială, ținând cont de uzura normală. Aceasta include, dar nu se limitează la, deteriorarea parbrizului, anvelopelor, discurilor de frână, farurilor, oglinzilor și caroseriei.

Dacă locatarul dorește să efectueze reparațiile pe cont propriu, poate face acest lucru doar cu acordul locatorului și numai la un autoservice autorizat.

În cazul în care automobilul este restituit într-o stare deteriorată și necesită reparații, locatarul este obligat să achite suma venitului ratat pentru perioada în care automobilul s-a aflat la reparație. Venitul ratat pentru o zi este egal cu chiria zilnică.

Locatarul este de asemenea responsabil pentru orice reparații necesare cauzate de accidente, coliziuni, vandalism sau alte daune neprevăzute.Locatarul este responsabil pentru toate daunele materiale și morale cauzate altor persoane în perioada locațiunii, dacă daunele au legătură cu automobilul închiriat.

Locatarul este responsabil pentru pagubele cauzate de persoanele cărora le-a încredințat automobilul.

Locatarul va achita chiria pentru toate zilele în care a reținut automobilul peste termenul stabilit în contract.

Locatarul va plăti locatorului o penalitate de 3 000 (trei mii) lei în cazul în care automobilul este ridicat de poliție și dus la parcare. Această penalitate nu eliberează locatarul de plata amenzilor stabilite de autoritățile competente, precum și de plata chiriei pentru întreaga perioadă până când automobilul va fi restituit locatorului.

Locatarul va repara prejudiciul material cauzat în caz de furturi, jafuri sau sustrageri de piese din automobil.

Dacă o terță persoană garantează executarea obligațiilor din acest contract, atât locatarul, cât și garantul vor răspunde solidar față de locator în caz de litigiu.

Locatarul va achita suplimentar pentru curățarea automobilului dacă acesta este returnat murdar, conform tarifelor: 250 lei pentru automobile simple, 300 lei pentru SUV-uri, 350 lei pentru automobile Vito, 400 lei pentru autocamioane.

Locatarul consimte că datele furnizate de sistemul GPS al automobilului vor fi prelucrate de locator și va achita penalitățile pentru încălcările constatate prin sistemul GPS (cu referire la p. 6.1.11, 6.1.12, 6.1.21 etc. )

**Responsabilitatea Locatorului:**

Locatorul este responsabil pentru predarea automobilului în stare funcțională bună și pentru furnizarea documentației corespunzătoare.

Locatorul va suporta costurile pentru eventualele inspecții tehnice necesare la predarea automobilului.

### DISPOZIȚII FINALE

Locul executării contractului este locul convenit cu locatorul

Toate serviciile adiționale sau deteriorările minore se vor taxa conform anexei 2 al prezentului contract.

Prezentul contract este încheiat în două exemplare, câte unul pentru fiecare parte.

Prezentul contract intră în vigoare la data semnării de către părți și este valabil până la executarea integrală a obligațiilor de către părți.

Situațiile neprevăzute de prezentul contract se vor reglementa de legislația în vigoare a Republicii Moldova.